Seun (4) val na sy dood | Maroela Media
Rescue Care het die foto van die toneel op Twitter gelaai.
Robert Mckenzie, woordvoerder van die provinsiale nooddienste, het gesê die voorval het Donderdagoggend kort voor 09:00 by ŉ woonstelblok op die hoek van St. Andrewsstraat en Diakoniaweg naby Albertpark plaasgevind.
Mckenzie het gesê paramedici het die seuntjie probeer bybring maar is hy op die toneel dood verklaar. Volgens Rescue Care het die seuntjie agt verdiepings ver geval. Dit is nog nie duidelik of die seun deur ‘n venster of van ‘n balkon af geval het nie.
Goeiste, dis VREESLIK!!!!! Ek kry eintlik hoendervleis soos ek dit lees. Ai, hulle is so woelig op daai ouderdom, een oomblik hier en die volgende daar. Sterkte aan die ouers!!!!
Eina dis erg. Wat ‘n hartseer en skok vir sy ouers. Die kleingoed is op daai ouderdom omtrent soos ‘n koekie seep in die bad. Jy moet hulle altyd onder oë hou. Sterkte aan die ouers met hulle groot verlies.
Elkeen op sy eie miershoop. Ek is so dankbaar dat ek nie ‘n paramedikus is nie. Soveel trauma en in hierdie geval ‘n kleintjie. Nee wat, ek sal nie inpas nie. Te sensitief vir sulke dinge!
Sterkte aan die ouers maar genade jy los mos nie ‘n venster of balkon deur oop as die kleuter maar net 4 jaar oud is nie. Dit is dieselfde maar as met die kinders wat so verdrink.
Ag hoe hartseer. My hart gaan uit na die ouers van die kleinding. Ek kan my nie indink hoe so iets my sou affekteer nie. Dit is verskriklik.